Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: volna az ügyfélkapcsolat fogalmának értelmezésekor az államigazgatási eljárás általános szabályairól szóló 1957. évi IV. törvény ügyfélfogalmát venni alapul. Ez az értelmezés még a közigazgatási szervek által végzett adatkezelések esetén is arra az
Paragraph Index: 881

(3) bekezdésében és 20. §-ának (4) bekezdésében foglalt kötelezettségük teljesítésére. 1999/18/II. szám A közlemény — az előző évi jelentések feldolgozásának tapasztalatai alapján — jogértelmezéssel segítette az adatkezelőket, amikor meghatározta a személyes és a közérdekű adat iránti kérelem fogalmát. A személyes adat iránti kérelmek száma az előző évi jelentéshez képest kevesebb volt, mindezek ellenére az értékelt adatok között ismételten igen nagy eltérések mutatkoztak. Volt olyan polgármesteri hivatal, ahol 26 428 személyes adat iránti kérelmet jelentettek. Valószínűsíthető, hogy ismét e körbe sorolták azokat a kérelmeket, amikor harmadik személy kért jogos igény érvényesítése érdekében adatot, vagy törvény előírásán alapuló adatszolgáltatási kötelezettségüknek tettek eleget. A közérdekű adatokkal kapcsolatos kérelmek száma is igen nagy eltérést mutat, volt olyan országos hatáskörű szerv, ahol 27 ezer kérelemről számolnak be, ugyanakkor az összes magyarországi önkormányzathoz csupán 2488 kérelem érkezett. Az állami szervek, a közigazgatás működésének egésze a jogbiztonságra, a törvények, jogszabályok betartására és betartatására épül. Éppen ezért hangsúlyozottan kell kiemelni, hogy a törvény által előírt bejelentési kötelezettségét az adatkezelők többsége idén sem teljesítette, mindössze 1161 jelentés érkezett, ennek mintegy fele jóval a megjelölt május 31-i határidőn túl. Szembetűnő, hogy az igazságszolgáltatás és a hozzájuk kapcsolódó intézmények öt kivételtől eltekintve egyáltalán nem küldtek jelentést. A központi államhatalmi és közigazgatási szervek többsége sem teljesítette törvényi kötelezettségét. Ugyanez a helyzet az országos hatáskörű szervek esetében, ahonnan csak 41 jelentés érkezett. A magyarországi önkormányzatok közül csupán 469 küldött jelentést. A Magyarországon működő számos áru- és csomagküldő cég közül csupán egyetlenegy küldött tájékoztatást. A közlemény megjelenése előtt, felszólítás nélkül küldte meg az értesítést az Ipari, Kereskedelmi és Idegenforgalmi Minisztérium, a Pénzügyminisztérium, a KSH, a Csongrád Megyei Bíróság, a Tolna Megyei Bíróság, a Fővárosi Közlekedési Felügyelet, Békés, Lőrinci, Diósd, Dombrád, Nagyréde, Sárisáp, Sellye, Kömörő-Túristvándi, valamint Görcsöny- Ócsárd-Regenye-Szőke körjegyzőséghez tartozó önkormányzatok. Részletes adatok Minden jelentésre kötelezett adatkezelőt az állami hierarchiában elfoglalt helye, szerepe szerint csoportosítottunk. Az egyes részek végén található diagramok a jelentések értékelését követően kialakult arányokat csak százalékban mutatják, ezért minden rész elején a legszükségesebb számadatokat is közöljük összehasonlítva az 1995. évi jelentés adataival. Települési önkormányzatok Magyarországon a KSH által közzétett adatok szerint 1997. január 1-jén 3168 önkormányzat volt (községek, körjegyzőségek, városok, Budapest kerületei, megyei jogú városok és Budapest, valamint a megyék). Törvényi kötelezettségének mindössze 469 tett eleget. Ez az összes jelentésre kötelezett önkormányzat mindössze 15%-a. Községek A 2921 községi önkormányzat közül 383 küldött jelentést, a tavalyi évhez képest minimális az emelkedés. Míg tavaly 118 község összesen 327 380 személyes adat iránti kérelemről számolt be, 1996-ban 90 községben mindössze 1773 kérelem volt, melyből nyolcat utasítottak el. Közérdekű adat iránti kérelem 297 községbe nem érkezett. 27 arról tájékoztatott, hogy összesen 421 közérdekű adat iránti kérelmet kaptak, mindössze egyet utasítottak el. Városok, Budapest kerületeivel együtt Magyarország 205 városából — ideértve Budapest kerületeit is — mindössze 68 küldött jelentést. A tavalyi évben 77 város küldött adatszolgáltatásáról értesítést. Személyes adat iránti kérelem 16 városban nem volt. 46 jelentés arról tájékoztat, hogy összesen 61072 személyes adat iránti kérelmet intéztek a hivatalokhoz. A tavalyi évben még 307271 esetről kaptunk tájékoztatást. Az elutasított kérelmek száma 23. Közérdekű adat iránti kérelem 46 városban nem volt, nem nyilatkozott 18. Négy város azt jelentette, hogy az 53 közérdekű adat iránti kérelemből egyet sem utasítottak el. Megyei jogú városok A 22 bejelentési kötelezettség alá eső megyei jogú város közül 16 küldött értesítést (1995-ben 11). Nem érkezett jelentés: Békéscsaba, Győr, Hódmezővásárhely, Kecskemét, Szekszárd és Veszprém városokból. Hódmezővásárhely és Veszprém már az 1995. évi adatszolgáltatási kötelezettségének sem tett eleget. 12 megyei jogú városban összesen 7411 személyes adat iránti kérelmet intéztek a hivatalokhoz (1995-ben 3418 volt), ebből 14-et utasítottak el. A beküldők közül 4 arról tájékoztatott, hogy személyes adat iránti kérelmet 1996-ban nem kapott. Közérdekű adat iránti kérelem 7 megyei jogú városban nem volt, 4 nem nyilatkozott erről. A 2014 közérdekű adat iránti kérelemből egyet sem utasítottak el. Megyék, beleértve Budapestet is A fővárosi, valamint a 19 magyarországi megyei önkormányzat közül — a tavalyi 6 beküldővel szemben — mindössze 2 érintett adatkezelő teljesítette adatszolgáltatási kötelezettségét: Heves megye, ahol személyes és közérdekű adat iránti kérelem nem volt, valamint Jász-Nagykun-Szolnok megye. Az alábbi grafikonok a személyes és közérdekű adat iránti kérelmek valamint elutasításuk településtípusonkénti összevetését mutatják. 1999/18/II. szám Összes település és a beküldők aránya típusonként

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes